laion/Wikipedia-Exotic huggingface dataset:
ეფესელთა მიმართ

ეფესელთა მიმართ ეპისტოლე – პავლე მოციქულის 14 ეპისტოლიდან ერთ–ერთი. ეპისტოლე შედგება 6 თავისაგან. ეპისტოლე პავლემ თავის თანამოღვაწეებს უკარნახა, როდესაც იგი პატიმრობაში იყო. ეპისტოლე აღწერს პავლე მოციქულის ორწლიანი მოღვაწეობის პერიოდს ქალაქ ეფესოში. ეფესო საპორტო ქალაქი იყო რომის იმპერიის მცირეაზიურ პროვინცია ასიაში და ითვლებოდა წარმართული კულტურის ცენტრად. აქ მდებარეობდა არტემიდეს ბრწყინვალე ტაძარი მსოფლიოს შვიდ საოცრებატაგან ერთ–ერთი. სწორედ ამ ქალაქში პავლე მოციქულმა დააარსა ქრისტიანული თემი, რომლის პირველი წევრები იყვნენ იოანე ნათლისმცემლის თორმეტიოდე მოწაფე (საქ. მოც.19,7). ორი წლის განმავლობაში პავლე მოციქული ქრისტეს ნათელით განანათლებდა ეფესოსა და მთელი ასიის მოსახლეობას. პავლეს სხვა ეპისტოლეებთან შედარებით ამ ეპისტოლეს ზოგადი, საყოველთაო ხასიათი აქვს და ქადაგებს ქრისტეს მოძღვრებას, როგორც მსოფლიო ეკლესიაზე, როგორც ერთიან ორგანიზმზე, ქრისტეს სხეულზე, რომელიც სიცოცხლით შეერთებულია ზეცასთან. იგი უფრო ზეციურია, ვიდრე მიწიერი. სულიერად მკვდარი ადამიანი, რომელიც ირწმუნებს ქრისტეს როგორც თავის მხსნელს, ცოცხლდება. სული წმიდით მასში აღდგება ღმერთთან მსგავსება და მას ყოველივე მიენიჭება მადლით და არა საქმეებით. ქრისტეს სისხლმა შეაერთა აღთქმის ერი – იუდეველნი წარმართებთან, მათ შორის არსებული მკაცრი სჯულის კედელი დაანგრია და ადგილი დაუთმო ქრისტეს მადლით აღსავსე მოძღვრებას. იუდეველთა წარმართებთან ერთ საზოგადოებად, ერთ ეკლესიად შეერთების საიდუმლო „დაფარული იყო ღმერთში, მაგრამ პავლე მოციქულისათვის აშკარა იყო და მის მიერ გაცხადდა, რომ სიყვარულით განმსჭვალული ურყევი რწმენა და ღვთის სიტყვის მტკიცე ცოდნა საწინდარია ყოველგვარი გამარჯვებისა. ეპისტოლენი წმინდისა მოციქულისა პავლესნი პავლე მოციქული ახალი აღთქმა ქ. ძოწენიძისა და კ. დანელიასი, პავლენი (პავლეს ეპისტოლეთა ქართული ვერსიები), თბილისი, 1974, გვ. 3-65. ახალი აღთქმა ახალი აღთქმა (საქმენი, ეპისტოლენი, გამოცხადება) დაარქივებული 2016-03-05 საიტზე Wayback Machine. ელექტრონული წიგნები ქართულად დაარქივებული 2021-05-07 საიტზე Wayback Machine. ეფესელთა მიმართ ეპისტოლე დაარქივებული 2016-03-05 საიტზე Wayback Machine. პავლე მოციქულის ეპისტოლე ეფესელთა მიმართ. (თანამედროვე ქართულ ენაზე) პავლე მოციქულის პირველი ეპისტოლე ეფესელთა მიმართ. თავი პირველი აუდიო–ვერსია
Long Live Rock 'n' Roll

Long Live Rock 'n' Roll — ბრიტანული მძიმე როკ-ჯგუფ რეინბოუს მესამე სტუდიური ალბომი. გამოვიდა 1978 წელს. ეს არის უკანასკნელი ალბომი რონი ჯეიმზ დიოს მონაწილეობით. ყველა სიმღერის ავტორები - რიჩი ბლეკმორი და რონი ჯეიმზ დიო, გარდა მითითებულისა. ყველა ტექსტის ავტორი - დიო. პირველი დისკი არის იგივე, რაც ჩვეულებრივ გამოცემაში. ↑ Ginsberg, Geoff. Rainbow Long Live Rock 'n' Roll review. Allmusic. Rovi Corporation. ციტირების თარიღი: 2013-12-05. ↑ რიჩი ბლეკმორის წიგნის მიმოხილვა
ბრემენელი მუსიკოსები (ანიმაციური ფილმი)

ბრემენელი მუსიკოსები (რუს. Бременские музыканты — საბჭოთა ანიმაციური ფილმი. გამოვიდა 1969 წელს. რეჟისორი - ინესა კოვალევსკაია. ფილმი ეფუძნება ძმები გრიმების ამავე სახელწოდების ზღაპარს. იგი არის ნახატი ფილმი, მუსიკალური ელემენტებით, რომელთა კომპოზიტორია გენადი გლადკოვი. სიმღერები შესრულებულია ოლეგ ანოფრიევის მიერ (გარდა პრინცესას და ვირის პერსონაჟებისა). აგრეთვე გამოიცა გრამფირფიტა ფილმში შეტანილი სიმღერების ჩანაწერებით, რომლის ტირაჟმა ორ წელიწადში 28 მილიონამდე მიაღწია.. ოთხი წლის შემდეგ გამოვიდა ამ ფილმის გაგრძელება, ბრემენელი მუსიკოსების კვალზე, ხოლო 2000 წელს - ახალი ბრემენელები. Мелодия ‎– Д 24707-24708 მხარე 1 Бременские Музыканты მხარე 2 Бременские Музыканты (Окончание) Мелодия ‎– Д 24707-8 მხარე 1 Бременские Музыканты მხარე 2 Бременские Музыканты (Окончание) Twic Lyrec ‎– TWIC 01-16 Начало - 1:01 Ничего На Свете Лучше Нету - 2:26 Представление - 4:44 В Клетке Птичка Томится - 1:54 Говорят Мы Бяки-Буки - 2:59 Ох, Рано, Встает Охрана - 1:47 А Как Известно, Мы Народ Горячий - 1:55 Куда Ты, Тропинка, Меня Привела? - 5:45 Ничего На Свете Лучше Нету (Конец) - 1:51 Конец - 0:59 გრამფირფიტის სიმღერები ბრემენელი მუსიკოსები - ჰიპები, ბუნტი და როკ-ენ-როლი დაარქივებული 2014-03-04 საიტზე Wayback Machine. ანიმაციური ფილმების არქივში ფილმები ანიმაციური ფილმების შესახებ „ბრემენელი მუსიკოსები“ — კინოფილმების ინტერნეტ-მონაცემთა ბაზა (ინგლისური) ბრემენელი მუსიკოსები საიტზე Animator.ru როგორ იქმნებოდა ფილმი ↑ Мультфильму Бременские музыканты исполняется 40 лет ↑ http://www.discogs.com/В-Ливанов-Ю-Энтин-Бременские-Музыканты/release/1960734 ↑ http://www.discogs.com/В-Ливанов-Ю-Энтин-Бременские-Музыканты/release/3704516 ↑ http://www.discogs.com/Various-Бременские-музыканты/release/1474952
ბრემენელი მუსიკოსების კვალზე

ბრემენელი მუსიკოსების კვალზე (რუს. По следам бременских музыкантов — საბჭოთა ანიმაციური ფილმი. გამოვიდა 1973 წელს. რეჟისორი - ვასილი ლივანოვი. სცენარის ავტორები არიან იური ენტინი და ვასილი ლივანოვი. იგი არის 1969 წლის ანიმაციური ფილმის ბრემენელი მუსიკოსები გაგრძელება. მიუხედავად იმისა, რომ ფილმი ეფუძნება ძმები გრიმების ამავე სახელწოდების ზღაპარს, მისი სიუჟეტი ორიგინალურია. ფილმის მუსიკალური ელემენტების კომპოზიტორია გენადი გლადკოვი. აგრეთვე გამოიცა გრამფირფიტა ფილმში შეტანილი სიმღერების ჩანაწერებით. 2000 წელს გამოვიდა ფილმის გაგრძელება - ახალი ბრემენელები. „ბრემენელი მუსიკოსების კვალზე“ — კინოფილმების ინტერნეტ-მონაცემთა ბაზა (ინგლისური) „ბრემენელი მუსიკოსების კვალზე“ საიტზე Animator.ru
წუნა და წრუწუნა

წუნა და წრუწუნა — 1955 წლის ქართული ანიმაციური ფილმი. გადაღებულია ავქსენტი ცაგარელის ნაწარმოებების მიხედვით, სტუდიაში ქართული ფილმი. პირველი ჩვენება სსრკ-ის ეკრანებზე გაიმართა მხოლოდ 1961 წელს. ფილმში ჟღერს სიმღერები, დაწერილი კომპოზიტორ მერი დავითაშვილის მიერ. ყურადღება!  ქვემოთ მოყვანილია სიუჟეტის და/ან დასასრულის დეტალები. წრუწუნას უყვარდება წუნა, მაგრამ წუნას იტაცებს ბატონი. წრუწუნა, მეგობრებთან ერთად, აწყობს აჯანყებას და ბატონს ჩამოაგდებს, ხოლო წუნას - ათავისუფლებს. ვიკიციტატაში არის გვერდი თემაზე: წუნა და წრუწუნა „წუნა და წრუწუნა“ [დაარქივებული] — ეროვნული ფილმოგრაფია „წუნა და წრუწუნა“ — კინოფილმების ინტერნეტ-მონაცემთა ბაზა (ინგლისური)
გალატელთა მიმართ

გალატელთა მიმართ ეპისტოლე — პავლე მოციქულის 14 ეპისტოლიდან ერთ–ერთი. ეპისტოლე შედგება 6 თავისაგან. ეპისტოლე პავლე მოციქულმა დაწერა ეფესოში ყოფნის დროს. იგი მიმართულია იუდეველთა მზაკვრული მცდელობის წინააღმდეგ, დაერწმუნებინათ გალატელები მცირე აზიაში, რომ თითქოს ადამიანის გამართლებისათვის მხოლოდ რწმენა არ კმარა, არამედ აუცილებელია ჩვეულებითი სჯულის მორჩილება. ამით ისინი ცდილობდნენ დაემცირებინათ პავლეს ავტორიტეტი და მისი მისიონერული ღვაწლი, რომელიც ქადაგებდა ღვთის მადლით მორწმუნეთა გამოხსნის შესახებ. ბევრი გალატელი მოექცა ამ ცრუ მოძღვრების გავლენის ქვეშ შეგნებულად, რათა თავი დაეღწიათ იუდეველთაგან დევნისათვის (6,12). სხვანი მეორე უკიდურესობაში ჩავარდნენ და ერთმანეთში აურიეს ძველი აღთქმისეული ჩვეულებები და ათი მცნების სჯული. ამ გადახრებმა გამოიწვია პავლეს მიერ ეპისტოლის დაწერა. ეპისტოლეში პავლე იცავს თავის მოციქულებრივ მისიას და მიუთითებს მის აღიარებაზე იერუსალიმში პირველ მოციქულთა მიერ და უარყოფს იუდეველთა ცრუმოძღვრებას. ეპისტოლეში ვხვდებით პავლეს მოძღვრების ცენტრალურ თემას: „მართალი ჩემი სარწმუნოებისაგან ცხონდეს“ (აბაკუმ 2,4). ეპისტოლენი წმინდისა მოციქულისა პავლესნი პავლე მოციქული ახალი აღთქმა ქ. ძოწენიძე და კ. დანელია, პავლენი (პავლეს ეპისტოლეთა ქართული ვერსიები), თბილისი, 1974, გვ. 3-65. ახალი აღთქმა ახალი აღთქმა (საქმენი, ეპისტოლენი, გამოცხადება) დაარქივებული 2016-03-05 საიტზე Wayback Machine. ელექტრონული წიგნები ქართულად დაარქივებული 2021-05-07 საიტზე Wayback Machine. გალატელთა მიმართ ეპისტოლე დაარქივებული 2016-03-04 საიტზე Wayback Machine. პავლე მოციქულის ეპისტოლე გალატელთა მიმართ (თანამედროვე ქართულ ენაზე) პავლე მოციქულის პირველი ეპისტოლე გალატელთა მიმართ. თავი პირველი აუდიო–ვერსია
ლიბანის ქედი

ლიბანის ქედი, ჯებელ-ლუბნანი (არაბ. جبل لبنان) — ქედი ლიბანის რესპუბლიკაში. გადაჭიმულია ხმელთაშუა ზღვის აღმოსავლეთ ნაპირის გასწვრივ 170 კმ-ზე. სიგანე 10-55 კმ. აღმოსავლეთით ესაზღვრება ბეკაის ღრმული. მაქსიმალური სიმაღლე 3088 მ (მთა კურნათ-ელ-საუდა). მნიშვნელოვანია აგრეთვე მთა სანინი (2628 მ). უმთავრესად აგებულია კირქვებითა და ქვიშაქვებით, ჩრდილოეთით — ბაზალტებით. ჰავა ხმელთაშუა ზღვისაა. ქედის დასავლეთ კალთაზე წელიწადში 1000 მმ ნალექი მოდის, აღმოსავლეთ კალთა უფრო მშრალია. გაბატონებულია მაკვისი და ფრიგანა. ზოგან მუხის, ალეპოს ფიჭვის, ნეკერჩხლისა და ლიბანის კედრის კორომებია. ლიბანის ქედის დასავლეთ კალთაზეა კარსტული მღვიმე ჯეიტა. მაღალ მწვერვალებზე თოვლი წელიწადში 6 თვე დევს. ლიბანის ქედის აღმოსავლეთით გადაჭიმულია ანტილიბანი. შეგიძლიათ იხილოთ მედიაფაილები თემაზე „ლიბანის ქედი“ ვიკისაწყობში. ლიბანის ქედი — სტატია დიდი რუსული ენციკლოპედიიდან (რუსული) ლიბანის ქედი — სტატია ენციკლოპედია ბრიტანიკიდან (ინგლისური)
ცინლინი

ცინლინი — ქედი აღმოსავლეთ აზიაში, ჩინეთში. აღმოსავლეთით ეკვრის კუნლუნის მთებს. სიგრძე დაახლოებით 1000 კმ, სიმაღლე 3767 მ (მთა ტაიბაი). უმთავრესად აგებულია კირქვებითა და მეტამორფული ფიქლებით. დასავლეთით ქედი გადაკვეთილია ღრმა გამჭოლი ხეობებით. აღმოსავლეთით იყოფა ოთხ შტოქედად. ჩრდილოეთი კალთები მოკლე და ციცაბოა, სამხრეთი — დამრეცი. ჩრდილოეთი კალთები შემოსილია ზომიერი სარტყლის მშრალი სტეპითა და ფოთოლმცვივანი ტყით, სამხრეთი კალთები — მარადმწვანე სუბტროპიკული შერეული ტყით, რომელშიც გვხვდება ბამბუკი, კამელია, მაგნოლია. არის მოლიბდენის საბადო. ჩრდილოეთ მთისძირში არის ქალაქები: სიანი და სიანიანი. ცინლინი — სტატია დიდი რუსული ენციკლოპედიიდან (რუსული) ცინლინი — სტატია ენციკლოპედია ბრიტანიკიდან (ინგლისური)
პლანტაგენეტები

პლანტაგენეტები, პლანტაჯენეტები (ინგლ. Plantagenets) — ანჟუების დინასტია, ინგლისის სამეფო დინასტია 1154-1399 წლებში. დამაარსებელი ჰენრი II პლანტაგენეტი, ანჟუს გრაფი (სახელწოდება „პლანტაგენეტები“ წარმოდგა ჰენრი II-ის მამის, ანჟუს გრაფის ჟოფრუა ლამაზის, ზედმეტი სახელიდან, რომელიც თავის ჩაჩქანზე ამაგრებდა ხოლმე კურდღლისცოცხას - ლათ. planta genista - ტოტს. ჰენრი II და მისი უახლოესი მემკვიდრეები ინგლისის გარდა უზარმაზარ მიწებს ფლობდნენ საფრანგეთში, რომელთა უმეტესი ნაწილი მათ XIII საუკუნის დამდეგს დაკარგეს.) მატილდა (1141) ჰენრი II (Henry II, 1154 — 1189) რიჩარდ I, ლომგული (Richard I, 1189 — 1199) ჯონი (John, 1199 — 1216) ჰენრი III (Henry III, 1216 — 1272) ედუარდ I (Edward I, 1272 — 1307) ედუარდ II (Edward II, 1307 — 1327) ედუარდ III (Edward III, 1327 — 1377) რიჩარდ II (Richard II, 1377 — 1399) პლანტაგენეტების გენეოლოგიური ხე დაარქივებული 2006-05-17 საიტზე Wayback Machine.
უროიანი

უროიანი — უროს (ძირითადად ჩვეულებრივი, ნაწილობრივ კავკასიური) ბალახოვანი საფარი. აღმოსავლეთ საქართველოში (ივრის ზეგანზე), აღმოსავლეთ და სამხრეთ ამიერკავკასიაში, აგრეთვე ჩრდილოეთ კავკასიის აღმოსავლეთში, მთისწინეთზე, ზღვის დონიდან 300—800 (1000) მ-ზე. უროიანი სტეპური მცენარეულ სარტყელს ქმნის. უროიანებში ჭარბობს ზაფხულმწვანე მცენარეები: უროს სახეობები და სხვა მრავალწლოვანები. საგრძნობი რაოდენობითაა ზამთარმწვანე სახეობებიც — ეფემერები. ტიპოლოგიურად უროიანები საქართველოში მრავალნაირია. იგი ინტენსიურად ვრცელდება ამა თუ იმ მიზეზით (უმთავრესად ადამიანისჩრევით) მოსპობილი ან გამეჩხერებული მეზოფილური ტყის, ქსეროფილური მეჩხერი ტყის, ბუჩქნარის, ტიპური ვაციწვერიანი ველისა და სხვა ადგილას, ე. ი. ყალიბდება მეორეული უროიანი, რომელიც გამდიდრებულია სხვადასხვა მცენარეულობის ელემენტებით. უროიანის უფრო გავრცელებული ტიპებია წმინდა უროიანი, ძირტკბილიანი უროიანი, ცერცვეკლიანი უროიანი, ნაირბალახოვანი უროიანი, წივანიანი უროიანი, წივანიან-ვაციწვერიანი უროიანი და სხვა. ფართოდაა გავრცელებული უროიანი ბუჩქნარები: უროიანი-ძეძვიანი, უროიანი-გრაკლიანი, უროიანი-ურახელიანი და სხვა. შაქის ზეგანზე (აზერბაიჯანში), იშვიათად ჩრდილოეთ კავკასიაში გავრცელებულა ოქროსწვერიანი უროიანი დასავლეთ კავკასიაში უროიანში ხშირად ჯუჯა ისლი თანადომინანტობს და ისლიანი უროიანი იქმნება. უროიანი დამახასიათებელია აგრეთვე ხმელთაშუაზღვისპირეთისა და წინა აზიისათვის. იგი მნიშვნელოვანი საზამთრო საძოვარი და ნაწილობრივ სათიბია. უროიანის გარკვეული ადგილები გამოსადეგია ვაზისა და სხვა კულტურების გასაშენებლად. სახოკია მ., ქართული საბჭოთა ენციკლოპედია, ტ. 10, თბ., 1986. — გვ. 178.
ტავრი

ტავრი, ტოროსი (თურქ. Toros Dağları) — მთათა სისტემა თურქეთის სამხრეთ ნაწილში. გადაჭიმულია ხმელთაშუა ზღვის სანაპიროს გასწვრივ დაახლოებით 1500 კმ-ზე. ტავრი დასავლეთიდან აღმოსავლეთისაკენ იყოფა სამ ნაწილად: დასავლეთი ტავრი, ცენტრალური ტავრი და აღმოსავლეთი ტავრი. ტავრის ჩრდილო-აღმოსავლეთ გაგრძელებაა ანტიტავრი. კილიკიის აღმოსავლეთ ნაწილში ტავრის მწვერვალების სიმაღლეა 3000–3500 მ, ხოლო დასავლეთ ნაწილში სიმაღლე მერყეობს 2000–3000 მ ფარგლებში. ცენტრალური ტავრის სიმაღლე 3756 მ აღწევს (მთა დემირქაზიქი). ტავრის ცენტრალურ ნაწილში დამახასიათებელია ალპური რელიეფი ძველი გამყინვარების ნიშნებით; დასავლეთ ნაწილში კარსტული ლანდშაფტია წარმოდგენილი. ტავრი ჩამოყალიბდა ალპური დანაოჭების შედეგად. აგებულია უმეტესწილად კირქვებითა და კრისტალური ფიქლებით. სამხრეთი ციცაბო კალთები ძლიერ ნოტიოა. ტავრის სამხრეთ კალთებზე ატმოსფერული ნალექების წლიური რაოდენობა აღწევს 1000–3000 მმ-ს, ხოლო ჩრდილოეთ კალთებზე 300—400 მმ-ს. 800–1000 მ სიმაღლემდე შემოსილია მაკვისით, ზევით მუხისა და კვიპაროზის ტყეებია, უფრო ზევით, 2200–2400 მ-მდე — ფიჭვის, ნაძვისა და სოჭის ტყეები. ჩრდილოეთ კალთებზე გავრცელებულია სტეპი. ტავრის აღმოსავლეთ ნაწილში — მთის სტეპი და ნახევარუდაბნოებია. ტავრს ჭრის კილიკიის კარი (1050 მ). ტავრი — სტატია ენციკლოპედია ბრიტანიკიდან (ინგლისური) ↑ Тавр | Большая российская энциклопедия. დაარქივებულია ორიგინალიდან — 2019-10-01. ციტირების თარიღი: 2020-06-06. ↑ Тавр | География. Современная иллюстрированная энциклопедия, М.: 2006 ↑ Atalay I., Efe R., and Soykan A. Mediterranean Ecosystems of Turkey: Ecology of Taurus Mountains
კოლასელთა მიმართ

კოლასელთა მიმართ ეპისტოლე – პავლე მოციქულის 14 ეპისტოლიდან ერთ–ერთი. ეპისტოლე შედგება 4 თავისაგან და წარმოადგენს პროტესტს ბიბლიურ ჭეშმარიტებათა შერყვნის მცდელობის წინააღმდეგ. კოლასეს ქრისტიანული თემი რომის მცირეაზიულ პროვინციაში დააარსა პავლე მოციქულის მოწაფემ ეპაფრასემ. პავლემ მისგან შეიტყო თემის ქრისტიანთა მერყევი სულიერი მდგომარეობის შესახებ. მიუხედავად მათი ქრისტიანული რწმენისა და ქრისტეს ყველა წმინდანთა მიმართ სიყვარულისა (კოლ. 1,4), მათზე ზემოქმედებდნენ ერთი მხრივ იუდეურ წეს-ჩვეულებებთან შერწყმული ასკეტიზმის მქადაგებელნი, ხოლო მეორე მხრით – გნოსტიკოსები (ბერძ. γνοσις – ცოდნა), რომლებიც ამტკიცებდნენ, რომ ხსნისათვის საკმარისი არ არის ქრისტეს ჯვარცმა და რომ ქრისტე არ არის ღმერთი, არამედ ღმერთთან მიახლოებული უმაღლესი სულთაგანი – „გონთაგანი“. ამის გამო, მოციქულმა პავლემ ეპისტოლე გააგზავნა თემში, სადაც განმარტავს ღვთის მიერ ჩვენთვის მონიჭებული გადარჩენის არსს: ქრისტეს სისხლით გამოხსნა და ცოდვათა მიტევება სინანულით (კოლ. 1,12-14). მაცხოვრის შესახებ პავლე ამბობს, რომ იგი არის: უხილავი ღმერთის სახე (კოლ. 1,15); მისმა მხილველმა ღმერთი იხილა, იგი შობილია ყოველ ქმნილებათა უწინარეს (1,15); იგი არის ღვთის საუკუნო სიტყვა და საუკუნო დიდი სიბრძნე ღვთისა, ყოველივე მის მიერ და მისთვის არის შექმნილი და ყოველივე მისით დაემტკიცა (1,16-17); იგი არ არის ქმნილება, იგი არის შემქმნელი. ეპისტოლენი წმინდისა მოციქულისა პავლესნი პავლე მოციქული ახალი აღთქმა ქ. ძოწენიძისა და კ. დანელიასი, პავლენი (პავლეს ეპისტოლეთა ქართული ვერსიები), თბილისი, 1974, გვ. 3-65. ახალი აღთქმა ახალი აღთქმა (საქმენი, ეპისტოლენი, გამოცხადება) დაარქივებული 2016-03-05 საიტზე Wayback Machine. ელექტრონული წიგნები ქართულად დაარქივებული 2021-05-07 საიტზე Wayback Machine. კოლასელთა მიმართ ეპისტოლე დაარქივებული 2016-03-05 საიტზე Wayback Machine. პავლე მოციქულის ეპისტოლე კოლასელთა მიმართ (თანამედროვე ქართულ ენაზე) პავლე მოციქულის პირველი ეპისტოლე კოლასელთა მიმართ. თავი პირველი აუდიო–ვერსია
მარიო (ფრენჩაიზი)

მარიოს ფრენჩაიზი — მედია ფრენჩაიზი, რომელშიც შედის Nintendo-ს მიერ გამოქვეყნებული და წარმოებული ვიდეო თამაშები. მათი მთავარი გმირია გამოგონილი პერსონაჟი მარიო. ფრენჩაიზში აგრეთვე შედის რამდენიმე ტელესერიალი და ფილმი. თამაშის ორიგინალური შემქმნელია დიზაინერი შიგერუ მიამოტო. მარიოს სერიის თამაშები გავრცელდა სხვადასხვა სათამაშო პლატრორმისთვის. თამაშების ძირითადი სერიაა სუპერ მარიოს სერია, რომელშიც მარიო მოგზაურობს სოკოების სამეფოში. მარიოს შეუძლია ახტომა, ქულების დაგროვება, სხვადასხვა თვისებების შეძენა. თამაშის მიზანია ყველა მტრის დამარცხება. ↑ Nintendo (1983). Mario Bros. manual.  ↑ Nintendo (1983). Mario Bros. manual.
ტუტანხამონი

ტუტანხამონი (ამონის ცოცხალი ხატება) თავდაპირველად ტუტანხატონი (ატონის ცოცხალი ხატება) (ძვ. წ. 1355 — ძვ. წ. 1337) — ეგვიპტის XVIII დინასტიის ფარაონი ძვ. წ. 1347 — ძვ. წ. 1337 წლებში. ეს პერიოდი ეგვიპტის ისტორიაში ახალი სამეფოს სახელწოდებითაა ცნობილი. მისი თავდაპირველი სახელი ტუტანხატონი ნიშნავს „ატონის ცოცხალ ხატებას“, ტუტანხამონი კი „ამონის ცოცხალ ხატებას“. იეროგლიფებში მისი სახელი იწერებოდა როგორც ამონ-ტუტ-ანხ. ეს დაკავშირებულია გადამწერთან, რომელიც, ტრადიციის მიხედვით, პირველად ღვთაებრივ სახელს წერდა, რათა ხაზი გაესვა ფარაონის დიდებისათვის. ტუტანხამონის მამა იყო ცნობილი ფარაონი „მწვალებლად“ წოდებული ეხნატონი. მაგრამ მთავარი ტუტანხამონის დედის ვინაობასთან არის დაკავშირებული. ის არის არა ეხნატონის მთავარი ცოლი, ნეფერტიტი, არამედ ე.წ. „ახალგაზრდა ქალბატონი“, რომლის სახელი ჯერჯერობით არ არის დადგენილი, მაგრამ გენეტიკურმა ანალიზმა ცხადყო, რომ ის ტუტანხამონის მამის, ეხნატონის და იყო. ანუ ტუტანხამონი ინცესტის შედეგად დაიბადა, რაც უცხო არ ყოფილა ძველი ეგვიპტელებისთვის.სამარხ KV 35-ში ნაპოვნი უფროსი ასაკის ქალის ნეშტი კი საბოლოოდ შეიძლება მიეკუთვნოს ტუტანხამონის ბებიას, დედოფალ ტიიას. ტუტანხამონი დაახლოებით 3 300 წლის წინათ ცხოვრობდა. ის ცხრა წლის იყო, როცა ტახტზე ავიდა და 18 წლისა გარდაიცვალა. არქეოლოგებისა და ისტორიკოსების უმრავლესობა ადრევე ვარაუდობდა, რომ მამამისი ცნობილი ეხნატონი იყო, რომელმაც ეგვიპტეში რელიგიური რეფორმების გატარება და მონოთეიზმის დამკვიდრება სცადა. გენეტიკურმა და რადიოლოგიურმა გამოკვლევამ ასევე ცხადყო ტუტანხამონის სიკვდილის მიზეზები. ეგვიპტის სიძველეთა საბჭოს გენერალური მდივანის, ზაჰი ჰავასის თქმით, ტუტანხამონი როგორც ჩანს, მალარიის მძიმე ფორმით იყო ავად, მანამდე კი მისი სხეული ძვლების დაავადებით იყო დასუსტებული. ავადმყოფი და დაძაბუნებული ტუტანხამონი ჯოხით დადიოდა. ტუტანხამონის აკლდამა ბრიტანელმა არქეოლოგმა, ჰოვარდ კარტერმა აღმოაჩინა 1922 წელს. Andritsos, John. Social Studies of ancient Egypt: Tutankhamun. Australia 2006 Booth, Charlotte. The Boy Behind the Mask", Oneworld, ISBN 978-1-85168-544-8 Brier, Bob. The Murder of Tutankhamun: A True Story. Putnam Adult, 13 April 1998, ISBN 0-425-16689-9 (paperback)/ISBN 0-399-14383-1 (hardcover)/ISBN 0-613-28967-6 (School & Library Binding) Carter, Howard and Arthur C. Mace, The Discovery of the Tomb of Tutankhamun. Courier Dover Publications, 1 June 1977, ISBN 0-486-23500-9 The semi-popular account of the discovery and opening of the tomb written by the archaeologist responsible ვიკისაწყობში არის გვერდი თემაზე: ტუტანხამონი Grim secrets of Pharaoh's city ტუტანჰამონი სიჩქარეში დაკრძალეს ტუტანჰამონის სიკვდილის მიზეზები დაარქივებული 2018-08-27 საიტზე Wayback Machine. ტუტანჰამონი ტუტანჰამონის რესტავრირებული სტელა ვინ მოკლა ტუტანჰამონი? დაარქივებული 2009-08-02 საიტზე Wayback Machine. ტუტანჰამონი. 1922-1923 წლების ფოტოგრაფია დაარქივებული 2009-01-24 საიტზე Wayback Machine. ტუტანჰამონი - სიკვდილისა და სიცოცხლის გამოცანები სენსაციაː ტუტანხამონი ქართველია. დაარქივებული 2013-09-03 საიტზე Wayback Machine.
აარონ რემსი

აარონ ჯეიმზ რემსი (ინგლ. Aaron James Ramsey; დ. 26 დეკემბერი, 1990, კაიფილი, უელსი) — უელსელი ფეხბურთელი, „იუვენტუსისა“ და უელსის ეროვნული ნაკრების ნახევარმცველი.. აარონ რემსი საფეხბურთო კლუბ „კარდიფ სიტის“ აღზრდილია. იგი „კარდიფის“ პროფესიონალურ კლუბში 2006/2007 სეზონიდან ასპარეზობდა. 2007/2008 სეზონში რემსიმ „კარდიფთან“ ინგლისის ასოციაციაციის თასის ფინალშიც გაახწია, სადაც მისმა გუნდმა „პორტსმუთთან“ ანგარიშით 0:1 დათმო . 2008 წელს აარონისთვის ინგლისური ფეხბურთის გრანდები იბრძოდნენ. მაშინდელი მანჩესტერ იუნაიტედის მრწვთნელი სერ ალექს ფერგიუსონიც კი აღფრთოვანებული იყო რემსის ნიჭით. საბოლოოდ კი 2008 წლის 10 ივლისს რემსი კონტრაქტი გააფორმა ლონდონის არსენალთან. რემსიმ მეთოფეები აირჩია, მიუხედავად იმისა, რომ მისით ასევე მანჩესტერ იუნაიტედი და ევერტონი ინტერესდებოდნენ. რემსიმ განაცხადა, რომ 2008 წლის ევროპის ჩემპიონატის წინ მას ლონდონელთა მრწვრთნელი არსენ ვენგერი შეხვდა და უამბო, თუ როგორ ხედავდა ის მას არსენალის ძირითად შემადგენლობაში. არსენალში დებიუტი ჰქონდა 2008 წლის 13 აგვისტოს ჩემპიონთა ლიგი პლეი-ოფფ სტადიის თამაშში „ტვენტესთან“. მეთოფეების რიგებში ინგლისის პრემიერ ლიგაში თავის 150-ე შეხვედრაში ბარნლის წინააღმდეგ 2015 წლის 12 აპრილს გამარჯვების გოლი გაიტანა მე-12 წუთზე. 2015 წლის ზაფხულის სატრანსფერო ფანჯარაში რემზით კატალონიის „ბარსელონა“ ინტერესდებოდა, თუმცა კატალონიელებს ოფიციალური შეთავაზება არ გაუკეთებიათ. 2017 წლის 27 მაისს გამარჯვების მომტანი გოლი გაიტანა ლონდონის „ჩელსის“ წინააღმდეგ ასოციაციის თასის ფინალში. შედეგად აარონმა კარიერაში მესამედ მოიგო ტურნირი. განახლდა: 17 მაისი, 2014 არსენალი ასოციაციის თასი (3): 2013-14, 2014-15, 2016-17 ინგლისის სუპერთასი: 2014, 2015, 2017 შეგიძლიათ იხილოთ მედიაფაილები თემაზე „აარონ რემსი“ ვიკისაწყობში. აარონ რემსი. „არსენალის“ საიტი აარონ რემსი. soccerbase აარონ რემსი დაარქივებული 2014-04-21 საიტზე Wayback Machine. . Goal.com ↑ „Premier League Clubs submit Squad Lists“ (PDF). ფეხბურთის ასოციაცია. 2 თებერვალი, 2012. დაარქივებულია ორიგინალიდან (PDF) — 2012-02-27. შეამოწმეთ თარიღის პარამეტრი |date=-ში (დახმარება) ↑ „Player Profile: Aaron Ramsey“. Sky Sports. დაარქივებულია ორიგინალიდან — 2013-06-19. ↑ აარონ რემზი - პროფილი Transfermarket.com-ზე. ↑ კარდიფი პორტსმუტი 0-1 ასოციაციის თასის ფინალი 2008. ↑ აარონ რემზი - ბარსას ახალი სამიზნე. დაარქივებულია ორიგინალიდან — 2016-03-04. ციტირების თარიღი: 2015-07-07. ↑ Aaron Ramsey fires Arsenal to FA Cup final win over 10-man Chelsea ↑ Aaron Ramsey statistics. ESPN FC. ციტირების თარიღი: 2 December 2013.
არაუსიოს ბრძოლა

არაუსიოს ბრძოლა — რომაელთა და გერმანული ტომების, ტევტონებისა და კიმბრების ბრძოლა. გაიმართა ძვ. წ. 105 წლის 6 ოქტომბერს ქალაქ არაუსიოსა და მდინარე რონას შორის. ბრძოლა დასრულდა გერმანული ტომების გამარჯვებით. დანაკარგების მიხედვით ეს ბრძოლა ძველი რომის ისტორიაში ყველაზე უარესია. Gilman, Arthur; The Story of Rome From the Earliest Times to the End of the Republic ტიტუს ლივიუსი; Book LXVII დაარქივებული 2018-10-04 საიტზე Wayback Machine. გრანიუს ლიცინიანუსი; pages 11-12 თეოდორ მომზენი; The History of Rome, Book IV კოლინ მაკკალოუ; The First Man in Rome (historical fiction)
ვარაზმანავრი

ვარაზმანავრი — ნაქალაქარი, არქეოლოგიური ძეგლი აღმოსავლეთ საქართველოში, დედოფლისწყაროს მუნიციპალიტეტში, მდ. ივრის მარცხენა ნაპირზე, საქართველო-აზერბაიჯანის საზღვრის მახლობლად. ნაქალაქარი აღმოაჩინა ილიას სახელმწიფო უნივერსიტეტის დაზ­ვერ­ვით­მა ექ­სპე­დი­ცი­ამ 2009 წელს. იგი ქართლისა და ალბანეთის სასაზღვრო ტერიტორიაზე მდებარეობდა და VII-VIII სა­უ­კუ­ნე­ე­ბით თარიღდება. სავარაუდოდ, იგი მურვან ყრუს შემოსევის დროს განადგურდა და მას შემდეგ აღარ განახლებულა. უ­ახ­ლე­სი არ­ქე­ო­ლო­გი­უ­რი გათხ­რე­ბის შე­დე­გე­ბი. ამბები.ge. 03-08-2013
შვედები

შვედები — ხალხი, გერმანული ეთნიკური ჯგუფი. შვედეთის ძირითადი მოსახლეობა (7,712,376 - 2010 წლის აღწერის მიხედვით). სახელები: შვედურად - Svenskar, ფრანგულად - Suedois; ინგლისურად - Swedes. საერთო რაოდენობა: 15 მლნ. ენა: შვედური. მორწმუნეები: ქრისტიანები (ძირითადად ლუთერანები). ↑ Summary of Population Statistics 1960 - 2008 (corrected version 2009-05-13). www.scb.se (2009-05-13). ციტირების თარიღი: 2010-02-06. (excluding 1,661,003 persons, or 17.9% of the population, living in Sweden with immigrant background.) ↑ Finnish Population Registry Center 31.12.2008 ↑ Swedish Embassy, Madrid (2008) - in Swedish. დაარქივებულია ორიგინალიდან — 2009-01-07. ციტირების თარიღი: 2011-03-29. ↑ American Community Survey & Census 2000. დაარქივებულია ორიგინალიდან — 2012-01-18. ციტირების თარიღი: 2011-03-29. ↑ SSB Population Count 2009 (in Norwegian) ↑ 6.0 6.1 Country-of-birth database. Organisation for Economic Co-operation and Development. ციტირების თარიღი: 2010-01-16. ↑ Joshua project-Ethnic groups of Denmark ↑ 16 000 svenskar i Frankrike. დაარქივებულია ორიგინალიდან — 2013-05-31. ციტირების თარიღი: 2011-03-29. ↑ Migration (PDF). 2006 Census. Australian Bureau of Statistics (29 March 2007). ციტირების თარიღი: 2010-01-16. (table 6.8) ↑ Sweden's embassy in Ottawa (in Swedish). დაარქივებულია ორიგინალიდან — 2012-03-14. ციტირების თარიღი: 2011-03-29. ↑ "Det bor, mer eller mindre permanent, uppskattningsvis 6 000 svenska medborgare i Italien" - Swedish embassy in Rome. დაარქივებულია ორიგინალიდან — 2012-03-14. ციტირების თარიღი: 2011-03-29. ↑ Sweden's embassy in Argentina (in Swedish). დაარქივებულია ორიგინალიდან — 2010-06-26. ციტირების თარიღი: 2011-03-29.